Reactorul 2 de la centrala din Cernavodă a fost resincronizat la Sistemul Energetic Naţional în această dimineaţă
Reactorul 2 de la centrala din Cernavodă a fost resincronizat la Sistemul Energetic Naţional în dimineaţa zilei de marţi, 7 mai 2024, anunţă compania de stat Nuclearelectrica, care administrează centrala nucleară din Cernavodă, potrivit news.ro.
Reactorul 2 al centralei de la Cernavodă a fost oprit în mod controlat, în seara zilei de 30 aprilie, pentru realizarea unor lucrări de reparaţie în partea clasică a Unităţii 2, fără impact pe partea nucleară.
”Nuclearelectrica SA informează acţionarii şi investitorii că Unitatea 2 a CNE Cernavodă a fost resincronizată la Sistemul Energetic Naţional în dimineaţa zilei de 07.05.2024. Unitatea 2 CNE Cernavodă a fost oprită în mod controlat în seara zilei de 30.04.2024 pentru realizarea unor lucrări de reparaţie în partea clasică a Unităţii, fără impact pe partea nucleară. Oprirea controlată şi lucrările de reparaţie s-au realizat conform procedurilor aplicabile în astfel de situaţii, fără impact asupra securităţii nucleare, mediului, personalului sau populaţiei”, anunţă compania.
Nuclearelectrica contribuie cu peste 18% din energia nucleară la producţia totală de energie şi cu 33% din producţia totală de energie fără CO2 din România.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank